### NN 63/2022 (3.6.2022.), Pravilnik o izmjenama i dopuni Pravilnika o ovlastima, obvezama i načinu rada liječničkih povjerenstava Hrvatskog zavoda za zdravstveno osiguranje

Hrvatski zavod za zdravstveno osiguranje

918

Na osnovi članka 127. stavka 3. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) i članka 26. točke 20. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) Upravno vijeće Hrvatskog zavoda za zdravstveno osiguranje na 52. sjednici održanoj 28. travnja 2022. godine, uz suglasnost ministra nadležnog za zdravstvo, donijelo je

PRAVILNIK

O IZMJENAMA I DOPUNI PRAVILNIKA O OVLASTIMA, OBVEZAMA I NAČINU RADA LIJEČNIČKIH POVJERENSTAVA HRVATSKOG ZAVODA ZA ZDRAVSTVENO OSIGURANJE

Članak 1.

U Pravilniku o ovlastima, obvezama i načinu rada liječničkih povjerenstava Hrvatskog zavoda za zdravstveno osiguranje (»Narodne novine«, broj 8/15., 17/15., 41/15., 104/17. i 34/18.), u članku 5. stavku 1. broj: »3« zamjenjuje se riječju: »tri«.

Članak 2.

U članku 7. stavku 7. iza riječi: »uručuje« dodaju se riječi: »odnosno dostavlja«, a riječi: »ili joj se dostavlja uz rješenje u prvostupanjskom upravnom postupku kao sastavni dio rješenja« brišu se.

Članak 3.

U članku 9. stavku 2. broj: »8« zamjenjuje se riječju: »osam«.

Članak 4.

U članku 11. stavku 1. točka 6. mijenja se i glasi:

»6. ortopedska i druga pomagala odnosno dentalna pomagala za koja je to određeno općim aktima Zavoda kojima se uređuje pravo na ortopedska i druga pomagala odnosno dentalna pomagala i način njihova ostvarivanja.«.

U stavcima 3. i 5. broj: »3« zamjenjuje se riječju: »tri«.

Članak 5.

U članku 12. stavku 1. točki 4. broj: »3« zamjenjuje se riječju: »tri«.

Članak 6.

Članak 15. stavak 2. mijenja se i glasi:

»(2) Iznimno od stavka 1. ovoga članka liječničko povjerenstvo regionalnog ureda Zavoda kada daje odobrenje za ostvarivanje prava na ortopedska i druga pomagala odnosno dentalna pomagala, nalaz, mišljenje i ocjenu daje na tiskanicama propisanim općim aktima Zavoda kojima se uređuje pravo na ortopedska i druga pomagala odnosno dentalna pomagala i način njihova ostvarivanja.«.

Članak 7.

U članku 17. stavku 1. točki 2. broj: »3.« zamjenjuje se riječju: »treće«.

Članak 8.

U članku 20. stavku 1. riječi: »općim aktom Zavoda o ortopedskim i drugim pomagalima, odnosno dentalnim pomagalima« zamjenjuju se riječima: »općim aktima Zavoda kojima se uređuje pravo na ortopedska i druga pomagala odnosno dentalna pomagala i način njihova ostvarivanja.«.

Stavak 2. mijenja se i glasi:

»(2) Liječničko povjerenstvo za ortopedska i druga pomagala Direkcije Zavoda obavlja stručno-medicinsko vještačenje u slučaju kada rješava o pravima osiguranih osoba na ortopedska i druga pomagala odnosno dentalna pomagala, kao i u svim drugim slučajevima za potrebe provođenja drugostupanjskog upravnog postupka, kada to zatraži službena osoba koja vodi postupak, ako je isto prema ocjeni službene osobe potrebno radi utvrđivanja činjeničnog stanja i donošenja rješenja o pravu osigurane osobe iz obveznoga zdravstvenog osiguranja na ortopedska i druga pomagala odnosno dentalna pomagala.

U stavku 4. riječi: »općim aktom Zavoda o ortopedskim i drugim pomagalima« zamjenjuju se riječima: »općim aktima Zavoda iz stavka 1. ovoga članka«.

U stavku 5. broj: »8« zamjenjuje se riječju: »osam«.

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 025-04/22-01/111

Urbroj: 338-01-01-22-01

Zagreb, 28. travnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.